《题黄伯宠秀才欧冶山房》
明代·徐熥

疏松影里草玄亭，屋后群峰列翠屏。残雨小塘萍散绿，微风幽径竹摇青。

觞寻曲水流三月，剑拔寒潭洗七星。寂寂衡门无客到，林莺啼午梦初醒。

作者简介：福建闽县人，字惟和。徐𤊹兄。万历四十六年举人。负才淹蹇，肆力诗歌。与弟徐𤊹并有才名，然𤊹以博学称，熥则以词采著。有《幔亭集》。